== Diplomuddannelser i Danmark ==
[[Uddannelse|Diplomuddannelserne]] er [[Videregående uddannelser i Danmark|videregående uddannelser]], der læses på de danske professionshøjskoler og universiteter og udbydes efter ''[[Lov om åben uddannelse]]''. Diplomstudierne er [[norm]]eret til 1 års fuldtidsstudier, svarende til 60 [[European Credit Transfer and Accumulation System|ECTS-point]]. De danske diplomuddannelser er tilrettelagt som videregående deltidsuddannelser fordelt over 2-3 år, idet [[undervisning]]en hovedsageligt foregår i [[weekend]]en eller om aftenen; dog skal en [[Studerende|diplomstuderende]] have afsluttet sin diplomuddannelse senest 6 år fra studiestart. Diplomuddannelserne svarer til og er på samme niveau som de danske [[Mellemlange videregående uddannelser i Danmark|mellemlange videregående uddannelser (MVU)]], herunder [[Bachelor#Professionsbachelor|professionsbachelor-]] og [[Universitetsbachelor|universitetsbacheloruddannelserne]]. Enhver diplomuddannelse skal afsluttes med et større [[Projekt|afgangsprojekt]] kaldet diplomprojekt, [[Speciale (opgave)|diplomspeciale]] eller [[Afhandling|diplomafhandling]]. Diplomuddannelserne adskiller sig fra de øvrige videregående uddannelser ved at være [[Brugerbetaling|brugerbetalte]] med priser fra 16.000 kr. til 105.000 kr.
Kultur Uddannelse